සියඹලාණ්ඩුව කිවුලෙයාය වඩු කාර්මික විදුහල මේ වන විට වසා දමා ඇතැයි ප්‍රදේශවාසීහු පවසති.එහි යාන්ත්‍රික උපකරණ රාශියක් සහ දැව තොගයක්ද දිරාපත් වෙමින් පවතී.සියඹලාණ්ඩුව ප්‍රදේශයේ විශාල වශයෙන් දැව වර්ග මොරටුවට ප්‍රවාහනය වීමත් එහිදී නිපදවන ගෘහ භාණ්ඩ යළි සියඹලාණ්ඩුවට ගෙනවිත් අලෙවි කිරීම පිළිබඳව වැඩසටහනක ප්‍රතිඵලයක් ලෙස මේ වඩු කාර්මික පාසල පිහිටුවනු ලැබීය.වඩු කර්මාන්ත පිළිබඳ පුහුණුව ලබාදීමේ කටයුතු වසර කිහිපයක් තිස්සේ මෙහිදී සිදු වුණි.